# Manchu/Library/The Analects/Book 4

ᠯᡝᠣᠯᡝᠨ ᡤᡳᠰᡠᡵᡝᠨ᠈ ᡶᠠᠯᡤᠠ ᡩ᠋ᡝ᠋ ᡤᠣᠰᡳᠩᡤᠠ ᡩ᠋ᡠ᠋ᡳ᠌ᠴᡳ ᡶ᠋ᡳᠶᡝᠯᡝᠨ leolen gisuren - falga de gosinga duici fiyelen 論語 里仁第四
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡶᠠᠯᡤᠠ ᡩ᠋ᡝ᠋ ᡤᠣᠰᡳᠩᡤᠠ ᠪᡝ ᠰᠠᡳ᠌ᠨ ᠣᠪᡠᡥᠠᠪᡳ᠉ ᡤᠣᠰᡳᠩᡤᠠ ᡩ᠋ᡝ᠋ ᠰᠣᠨᠵᠣᡶ᠋ᡳ ᡨᡝ᠋ᡵᠠᡴᡡ ᠣᠴᡳ᠈ ᠠᡩ᠋ᠠᡵᠠᠮᡝ ᠮᡝᡵᡤᡝᠩᡤᡝ ᠰᡝᠴᡳ ᠣᠮᠪᡳᠨᡳ᠉ | 1. fudzi hendume, falga de gosingga be sain obuhabi. gosingga de sonjofi terakū oci, adarame mergengge seci ombini. | 1. 子曰 里仁為美 擇不處仁 焉得知 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡤᠣᠰᡳᠨ ᠠᡴᡡ ᠨᡳᠶᠠᠯᠮᠠ᠈ ᠶᠠᡩ᠋ᠠᡥᡡᠨ ᡩ᠋ᡝ᠋ ᡤᠣᡳ᠌ᡩ᠋ᠠᠮᡝ ᠪᡳᠴᡳ ᠣᠵᠣᡵᠠᡴᡡ᠈ ᠰᡝᠪᠵᡝᠨ ᡩ᠋ᡝ᠋ ᡝᠨ᠋ᡨᡝ᠋ᡥᡝᠮᡝ ᠪᡳᠴᡳ ᠣᠵᠣᡵᠠᡴᡡ᠉ ᡤᠣᠰᡳᠩᡤᠠ ᠨᡳᠶᠠᠯᠮᠠ ᡤᠣᠰᡳᠨ ᡩ᠋ᡝ᠋ ᡝᠯᡥᡝ ᠣᠮᠪᡳ᠉ ᠮᡝᡵᡤᡝᠩᡤᡝ ᠨᡳᠶᠠᠯᠮᠠ᠈ ᡤᠣᠰᡳᠨ ᠪᡝ ᠠᡳ᠌ᠰᡳ ᠣᠪᡠᡥᠠᠪᡳ᠉ | 2. fudzi hendume, gosin akū niyalma, yadahūn de goidame bici ojorakū, sebjen de enteheme bici ojorakū. gosingga niyalma gosin de elhe ombi. mergengge niyalma, gosin be aisi obuhabi. | 2. 子曰 不仁者 不可以久處約 不可以長處樂 仁者安仁 知者利仁 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡩᠠᠮᡠ ᡤᠣᠰᡳᠩᡤᠠ ᠨᡳᠶᠠᠯᠮᠠ᠈ ᠨᡳᠶᠠᠯᠮᠠ ᠪᡝ ᠰᠠᡳ᠌ᡧᠠᠮᡝ ᠮᡠᡨᡝ᠋ᠮᠪᡳ᠈ ᠨᡳᠶᠠᠯᠮᠠ ᠪᡝ ᡠᠪᡳᠶᠠᠮᡝ ᠮᡠᡨᡝ᠋ᠮᠪᡳ᠉ | 3. fudzi hendume, damu gosingga niyalma, niyalma be saišame mutembi, niyalma be ubiyame mutembi. | 3. 子曰 唯仁者 能好人 能惡人 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠮᡠᠵᡳᠨ᠈ ᡠᠨᡝᠩᡤᡳ ᡤᠣᠰᡳᠨ ᡩ᠋ᡝ᠋ ᠣᠴᡳ᠈ ᡝᡥᡝ ᠠᡴᡡ ᡴᠠᡳ᠉ | 4. fudzi hendume, mujin, unenggi gosin de oci, ehe akū kai. | 4. 子曰 茍志於仁矣 無惡也 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠪᠠᠶᠠᠨ ᠸᡝᠰᡳᡥᡠᠨ᠈ ᠶᠠᠶᠠ ᠨᡳᠶᠠᠯᠮᠠᡳ ᠪᡠᠶᡝᡵᡝᠩᡤᡝ᠈ ᡩᠣᡵᠣᡳ ᠸᠠᡴᠠ ᡩ᠋ᡝ᠋ ᡠᠴᠠᡵᠠᡥᠠᠩᡤᡝ ᠣᠴᡳ᠈ ᠪᡳᠰᡳᡵᡝ ᠪᡝ ᠪᠠᡳ᠌ᡵᠠᡴᡡ᠉ | 5. fudzi hendume, bayan wesihun, yaya niyalmai buyerengge, doroi waka de ucarahangge oci, bisire be bairakū. | 5. 子曰 富與貴 是人之所欲也 不以其道得之 不處也 |
| ᠶᠠᡩ᠋ᠠᡥᡡᠨ ᡶ᠋ᡠᠰᡳᡥᡡᠨ᠈ ᠶᠠᠶᠠ ᠨᡳᠶᠠᠯᠮᠠᡳ ᡠᠪᡳᠶᠠᡵᠠᠩᡤᡝ᠈ ᡩᠣᡵᠣᡳ ᠸᠠᡴᠠ ᡩ᠋ᡝ᠋ ᡠᠴᠠᡵᠠᡥᠠᠩᡤᡝ ᠣᠴᡳ᠈ ᠠᠰᡥᡡᡵᡝ ᠪᡝ ᠪᠠᡳᡵᠠᡴᡡ᠉ | yadahūn fusihūn, yaya niyalmai ubiyarangge, doroi waka de ucarahangge oci, ashūre be bairakū. | 貧與賤 是人之所惡也 不以其道得之 不去也 |
| ᠠᠮᠪᠠᠰᠠ ᠰᠠᡳ᠌ᠰᠠ᠈ ᡤᠣᠰᡳᠨ ᠪᡝ ᠠᠰᡥᡡᠴᡳ ᡤᡝᠪᡠ ᠪᡝ ᠠᡩ᠋ᠠᡵᠠᠮᡝ ᠮᡠᡨᡝ᠋ᠪᡠᠮᠪᡳ᠉ ᠠᠮᠪᠠᠰᠠ ᠰᠠᡳ᠌ᠰᠠ᠈ ᠵᡝᠮᡝ ᠸᠠᠵᡳᡵᡝ ᠰᡳᡩᡝ᠋ᠨ᠋ᡩᡝ᠋ ᠰᡝᠮᡝ᠈ ᡤᠣᠰᡳᠨ ᠪᡝ ᠵᡠᡵᠴᡝᡵᠠᡴᡡ᠉ ᡥᠠᡥᡳ ᠴᠠᡥᡳ ᡩ᠋ᡝ᠋ ᠰᡝᠮᡝ᠈ ᡠᡵᡠᠨᠠᡴᡡ ᡠᡨ᠌ᡨᡠ᠋᠉ ᡨᡠ᠋ᡥᡝᡵᡝ ᠠᡶᠠᡵᠠ ᡩ᠋ᡝ᠋ ᠰᡝᠮᡝ᠈ ᡠᡵᡠᠨᠠᡴᡡ ᡠᡨ᠌ᡨᡠ᠋᠉ | ambasa saisa gosin be ashūfi gebu be adarame mutebumbi. ambasa saisa, jeme wajire sidende seme, gosin be jurcerakū. hahi cahi de seme urunakū uttu. tuhere afara de seme, urunakū uttu. | 君子去仁 惡乎成名 君子無終食之間違仁 造次必於是 顛沛必於是 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠪᡳ᠈ ᡤᠣᠰᡳᠩᡤᠠ ᠪᡝ ᠰᠠᡳ᠌ᡧᠠᡵᠠ᠈ ᡤᠣᠰᡳᠨ ᠠᡴᡡᠩᡤᡝ ᠪᡝ ᡠᠪᡳᠶᠠᡵᠠᠩᡤᡝ ᠪᡝ ᠰᠠᠪᡠᡥᠠᡴᡡ᠈ ᡤᠣᠰᡳᠩᡤᠠ ᠪᡝ ᠰᠠᡳ᠌ᡧᠠᡵᠠᠩᡤᡝ᠈ ᠵᠠᡳ ᡩ᠋ᡝ᠋ᠯᡝᠩᡤᡝ ᠠᡴᡡ᠉ | 6. fudzi hendume, bi, gosingga be saišara, gosin akūngge be ubiyarangge be sabuhakū, gosingga be saišarangge, jai delengge akū. | 6. 子曰 我未見好仁者惡不仁者 好仁者無以尚之 |
| ᡤᠣᠰᡳᠨ ᠠᡴᡡᠩᡤᡝ ᠪᡝ ᡠᠪᡳᠶᠠᡵᠠᠩᡤᡝ᠈ ᡨᡝ᠋ᡵᡝ ᡤᠣᠰᡳᠨ ᠪᡝ ᠶᠠᠪᡠᡵᡝ ᡩ᠋ᡝ᠋᠈ ᡤᠣᠰᡳᠨ ᠠᡴᡡᠩᡤᡝ ᠪᡝ᠈ ᡳᠨᡳ ᠪᡝᠶᡝᡩᡝ᠋ ᡳᠰᡳᠪᡠᡵᠠᡴᡡ᠉ | gosin akūngge be ubiyarangge, tere gosin be yabure de, gosin akūngge be, ini beyede isiburakū. | 惡不仁者 其為仁矣 不使不仁者加乎其身 |
| ᡝᠮᡠ ᡳᠨᡝᠩᡤᡳ ᡥᡡᠰᡠᠨ ᠪᡝ ᡤᠣᠰᡳᠨ ᡩ᠋᠋ᡝ᠋ ᠪᠠᡳ᠌ᡨ᠋ᠠᠯᠠᠮᡝ ᠮᡠᡨᡝ᠋ᡵᡝᠩᡤᡝ ᠪᡳᠴᡳ᠈ ᠪᡳ᠈ ᡨᡝ᠋ᡵᡝᡳ ᡥᡡᠰᡠᠨ ᡨᡝ᠋ᠰᡠᡥᡝᡴᡡᠩᡤᡝ ᠪᡝ ᠰᠠᠪᡠᡥᠠᡴᡡ᠉ ᠪᡳᠴᡳ ᠪᡳᡩᡝ᠋ᡵᡝ᠉ ᠪᡳ᠈ ᠰᠠᠪᡠᡵᡝ ᡠᠨᡩᡝ᠋᠉ | emu iennggi hūsun be gosin de baitalame muterengge bici, bi, terei hūsun tesuhekūngge be sabuhakū. bici bidere, bi, sabure unde. | 有能一日用其力於仁矣乎 我未見力不足者 蓋有之矣 我未之見也 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠨᡳᠶᠠᠯᠮᠠᡳ ᡝᠨ᠋ᡩᡝ᠋ᠪᡠᡴᡠ᠈ ᠮᡝᡳ᠌ᠮᡝᠨᡳ ᡩ᠋ᡠ᠋ᠸᠠᠯᡳ ᠪᡳ᠈ ᡝᠨ᠋ᡩᡝ᠋ᠪᡠᡴᡠ ᠪᡝ ᠴᡳᠨᠴᡳᠯᠠᡥᠠ ᡩ᠋ᡝ᠋᠈ ᡠᡨ᠌ᡥᠠᡳ ᡤᠣᠰᡳᠨ ᠪᡝ ᠰᠠᠴᡳ ᠣᠮᠪᡳ᠉ | 7. fudzi hendume, niyalmai endebuku, meimeni duwali bi, endebuku be cicilaha de, uthai gosin be saci ombi. | 7. 子曰 人之過也 各於其黨 觀過斯知仁矣 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡝᡵᡩᡝ᠋ ᡩᠣᡵᠣ ᠪᡝ ᡩᠣᠨᠵᡳᡶ᠋ᡳ᠈ ᠶᠠᠮᠵᡳ ᠪᡠᠴᡝᠴᡳᠪᡝ ᠣᠮᠪᡳᡴᠠᡳ᠉ | 8. fudzi hendume, erde doro be donjifi, yamji bucecibe ombikai. | 8. 子曰 朝聞道 夕死可矣 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡨ᠋ᠠᠴᡳᡵᡝ ᡠᡵᠰᡝ᠈ ᠮᡠᠵᡳᠨ᠈ ᡩᠣᡵᠣ ᡩ᠋ᡝ᠋ ᠪᡳᠮᠪᡳᠮᡝ᠈ ᡝᡥᡝ ᡝᡨᡠ᠋ᡴᡠ᠈ ᡝᡥᡝ ᠵᡝᠮᡝᠩᡤᡝ ᠪᡝ ᡤᡳᡵᡠᠮᠪᡳᡥᡝᡩᡝ᠋᠈ ᡤᡝᠯᡳ ᠠᡳ ᠵᠣᠨᠣᡵᠣ ᠪᠠᠪᡳ᠉ | 9. fudzi hendume, tacire urse, mujin, doro de bimbime, ehe etuku, ehe jemengge be girumbihede, geli ai jonoro babi. | 9. 子曰 士志於道 而恥惡衣惡食者 未足與議也 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠪᠠᠰᠠ ᠰᠠᡳ᠌ᠰᠠᡳ ᠠᠪᡴᠠᡳ ᡶᡝᠵᡝᡵᡤᡳ ᡩ᠋ᡝ᠋᠈ ᠮᡠᡵᡳᠮᡝ ᠶᠠᠪᡠᡴᡳ ᠰᡝᡵᠠᡴᡡ᠉ ᠮᠠᡵᠠᠮᡝ ᠶᠠᠪᡠᡵᠠᡴᡡ ᠣᡴᡳ ᠰᡝᡵᠠᡴᡡ᠉ ᠵᡠᡵᡤᠠᠨ ᡩ᠋ᡝ᠋ ᠠᠴᠠᠪᡠᠮᠪᡳ᠉ | 10. fudzi hendume, ambasa saisai abkai fejergi de, murime yabuki serakū. marame yaburakū oki serakū. jurgan de acabumbi. | 10. 子曰 君子之於天下也 無適也 無莫也 義之與比 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠪᠠᠰᠠ ᠰᠠᡳ᠌ᠰᠠ᠈ ᡝᡵᡩᡝ᠋ᠮᡠ ᠪᡝ ᡤᡡᠨᡳᠨ ᡩ᠋ᡝ᠋ ᡨᡝ᠋ᠪᡠᠮᠪᡳ᠈ ᠪᡠᠶᠠ ᠨᡳᠶᠠᠯᠮᠠ᠈ ᠪᠠ ᠪᡝ ᡤᡡᠨᡳᠨ ᡩ᠋ᡝ᠋ ᡨᡝ᠋ᠪᡠᠮᠪᡳ᠉ ᠠᠮᠪᠠᠰᠠ ᠰᠠᡳ᠌ᠰᠠ ᡝᡵᡠᠨ ᠪᡝ ᡤᡡᠨᡳᠨ ᡩ᠋ᡝ᠋ ᡨᡝ᠋ᠪᡠᠮᠪᡳ᠉ ᠪᡠᠶᠠ ᠨᡳᠶᠠᠯᠮᠠ᠈ ᡶ᠋ᡠᠯᡝᡥᡠᠨ ᠪᡝ ᡤᡡᠨᡳᠨ ᡩ᠋ᡝ᠋ ᡨᡝ᠋ᠪᡠᠮᠪᡳ᠉ | 11. fudzi hendume, ambasa saisa, erdemu be gūnin de tebumbi, buya niyalma, ba be gūnin de tebumbi. ambasa saisa erun be gūnin de tebumbi. buya niyalma, fulehun be gūnin de tebumbi. | 11. 子曰 君子懷德 小人懷土 君子懷刑 小人懷惠 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᡳ᠌ᠰᡳ ᠪᡝ ᡩᠠᡥᠠᠮᡝ ᠶᠠᠪᡠᠴᡳ᠈ ᡤᠠᠰᠠᠴᡠᠨ ᠠᠮᠪᡠᠯᠠ᠉ | 12. fudzi hendume, aisi be dahame yabuci, gasacun ambula. | 12. 子曰 放於利而行 多怨 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡩᠣᡵᠣᠯᠣᠨ ᠠᠨᠠᡥᡡᠨᠵᠠᠨ ᠊ᡳ ᡤᡠᡵᡠᠨ ᠪᡝ ᡩᠠᠰᠠᠮᡝ ᠮᡝᡨᡝ᠋ᠴᡳ ᠠᡳ᠌ᠪᡳ᠉ ᡩᠣᡵᠣᠯᠣᠨ ᠠᠨᠠᡥᡡᠨᠵᠠᠨ ᠊ᡳ ᡤᡠᡵᡠᠨ ᠪᡝ ᡩᠠᠰᠠᠮᡝ ᠮᡠᡨᡝ᠋ᡵᠠᡴᡡ ᠣᠴᡳ᠈ ᡩᠣᡵᠣᠯᠣᠨ ᠪᡝ ᠠᡳ᠌ᠨᠠᡵᠠ᠉ | 13. fudzi hendume, dorolon anahūnjan -i gurun be dasame muteci aibi. dorolon anahūnjan -i gurun be dasame muterakū oci, dorolon be ainara. | 13. 子曰 能以禮讓為國乎何有 不能以禮讓為國 如禮何 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡨᡠ᠋ᡧᠠᠨ ᠠᡴᡡ ᡩ᠋ᡝ᠋ ᡠᠮᡝ ᠵᠣᠪᠣᡵᠣ᠉ ᠠᡩ᠋ᠠᡵᠠᠮᡝ ᡳᠯᡳᡵᡝ ᡩ᠋ᡝ᠋ ᠵᠣᠪᠣ᠉ ᠪᡝᠶᡝᠪᡝ ᠰᠠᡵᡴᡡ ᡩ᠋ᡝ᠋ ᡠᠮᡝ ᠵᠣᠪᠣᡵᠣ᠉ ᠰᠠᠴᡳ ᠣᠵᠣᡵᠣ ᠪᡝ ᠪᠠᡳ᠌ᠰᡠ᠉ | 14. fudzi hendume, tušan akū de ume joboro. adarame ilire de jobo. beyebe sarkū de ume joboro. saci ojoro be baisu. | 14. 子曰 不患無位 患所以立 不患莫已知 求為可知也 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡧᡝᠨ᠈ ᠮᡳᠨᡳ ᡩᠣᡵᠣ᠈ ᡝᠮᡠ ᠊ᡳ ᡥᠠᡶ᠋ᡠᡵᡝᠩᡤᡝ ᡴᠠᡳ᠉ ᡯᡝᠩᡯᡳ᠌ ᡥᡝᠨ᠋ᡩᡠ᠋᠋ᠮᡝ᠈ ᡳᠨᡠ᠉ ᡶ᠋ᡠᡯᡳ᠌ ᡨᡠ᠋ᠴᡳᡴᡝ᠉ | 15. fudzi hendume, šen, mini doro, emu -i hafurengge kai, dzengdzi hendume, inu. fudzi tucike. | 15. 子曰 參乎吾道一以貫之 曾子曰 唯 子出 |
| ᡧᠠᠪᡳᠰᠠ ᡶ᠋ᠣᠨᠵᡳᠮᡝ᠈ ᠠᡳ ᡤᡳᠰᡠᠨ᠉ ᡯᡝᠩᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡶ᠋ᡠᡯᡳ᠌ ᠊ᡳ ᡩᠣᡵᠣ᠈ ᡨ᠋ᠣᠨ᠋ᡩ᠋᠋ᠣ ᡤᡳᠯᠵᠠᠨ ᡩ᠋ᡝ᠋ ᠸᠠᠵᡳᡥᠠᠪᡳ᠉ | šabisa fonjime, ai gisun. dzengdzi hendume, fudzi -i doro, tondo giljan de wajihabi. | 門人問曰 何謂也 曾子曰 夫子之道 忠恕而已矣 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠪᠠᠰᠠ ᠰᠠᡳ᠌ᠰᠠ᠈ ᠵᡠᡵᡤᠠᠨ ᠪᡝ ᠰᠠᠮᠪᡳ᠉ ᠪᡠᠶᠠ ᠨᡳᠶᠠᠯᠮᠠ᠈ ᠠᡳ᠌ᠰᡳ ᠪᡝ ᠰᠠᠮᠪᡳ᠉ | 16. fudzi hendume, ambasa saisa, jurgan be sambi. buya niyalma, aisi be sambi. | 16. 子曰 君子喻於義 小人喻於利 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠮᡝᡵᡤᡝᠨ ᠪᡝ ᠰᠠᠪᡠᠴᡳ᠈ ᠵᡝᡵᡤᡳᠯᡝᡵᡝ ᠪᡝ ᡤᡡᠨᡳ᠉ ᠮᡝᡵᡤᡝᠨ ᠠᡴᡡᠩᡤᡝ ᠪᡝ ᠰᠠᠪᡠᠴᡳ᠈ ᡩᠣᠯᠣᡵᡳ ᠪᡝᠶᡝᡩᡝ᠋ ᡴᡳᠮᠴᡳ᠉ | 17. fudzi hendume, mergen be sabuci, jergilere be gūni. mergen akūngge be sabuci, dolori beyede kimci. | 17. 子曰 見賢思齊焉 見不賢而內自省也 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠠ ᡝᠮᡝ ᠪᡝ ᡠᡳ᠌ᠯᡝᡵᡝ ᡩ᠋ᡝ᠋᠈ ᠨᡝᠰᡠᡴᡝᠨ ᠊ᡳ ᡨ᠋ᠠᠠᡶ᠋ᡠᠯᠠ᠈ ᠮᡠᠵᡳᠨ ᡩᠠᡥᠠᡵᠠᡴᡡ ᠪᡝ ᠰᠠᠴᡳ᠈ ᡤᡝᠯᡳ ᡤᡳᠩᡤᡠᠯᡝ᠈ ᡠᠮᡝ ᠵᡠᡵᠴᡝᡵᡝ᠉ ᠰᡠᡳ᠌ᠯᠠᡥᠠ ᠰᡝᠮᡝ ᡠᠮᡝ ᡤᠠᠰᠠᡵᠠ᠉ | 18. fudzi hendume, ama eme be uilere de, nesuken -i tafula, mujin daharakū be saci, geli ginggule, ume jurcere. suilaha seme ume gasara. | 18. 子曰 事父母幾諫 見志不從 又敬不違 勞而不怨 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠠ ᡝᠮᡝ ᠊ᡳ ᠪᡳᠰᡳᡵᡝ ᡩ᠋ᡝ᠋᠈ ᡤᠣᡵᠣ ᡤᡝᠨᡝᡵᠠᡴᡡ᠉ ᡤᡝᠨᡝᠴᡳ ᡠᡵᡠᠨᠠᡴᡡ ᡳᠴᡳ ᠪᡝ ᠠᠯᠠᠮᠪᡳ᠉ | 19. fudzi hendume, ama eme -i bisire de, goro generakū. geneci urunakū ici be alambi. | 19. 子曰 父母在 不遠遊 遊必有方 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠠ ᡝᠮᡝ ᠊ᡳ ᠰᡝ ᠪᡝ᠈ ᡤᡡᠨᡳᡵᠠᡴᡡ ᠣᠴᡳ ᠣᠵᠣᡵᠠᡴᡡ᠉ ᡝᠮᡠ ᡩ᠋ᡝ᠋ ᠣᠴᡳ᠈ ᡠᡵᡤᡠᠨᠵᡝᠮᠪᡳ᠉ ᡝᠮᡠ ᡩ᠋ᡝ᠋ ᠣᠴᡳ᠈ ᠵᠣᠪᠣᠮᠪᡳ᠉ | 21. fudzi hendume, ama eme -i se be, gūnirakū oci ojorakū, emu de oci, urgunjembi. emu de oci, jobombi. | 21. 子曰 父母之年 不可不知也 一則以喜 一則以懼 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠵᡠᠯᡤᡝᡳ ᠨᡳᠶᠠᠯᠮᠠᡳ ᡤᡳᠰᡠᠨ ᡨᡠ᠋ᠴᡳᡵᠠᡴᡡᠩᡤᡝ᠈ ᠪᡝᠶᡝᡳ ᡥᠠᠮᡳᠨᠠᡵᠠᡴᡡ ᠵᠠᠯᡳᠨ ᡤᡳᡵᡠᠮᡝ ᠣᡶ᠋ᡳ ᡴᠠᡳ᠉ | 22. fudzi hendume, julgei niyalmai gisun tucirakūngge, beyei haminarakū jalin girume ofi kai. | 22. 子曰 古者言之不出 恥躬之不逮也 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠪᠣᠯᠵᠣᠩᡤᠣ ᡩ᠋ᡝ᠋ ᡠᡶᠠᡵᠠᡵᠠᠩᡤᡝ ᡴᠣᠮᠰᠣ ᡩ᠋ᡝ᠋ᡵᡝ᠉ | 23. fudzi hendume, boljonggo de ufararangge komso dere. | 23. 子曰 以約失之者鮮矣 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᠠᠮᠪᠠᠰᠠ ᠰᠠᡳ᠌ᠰᠠ᠈ ᡤᡳᠰᡠᠨ ᡩ᠋ᡝ᠋ ᡝᠯᡥᡝ᠈ ᠶᠠᠪᡠᠨ ᡩ᠋ᡝ᠋ ᡩᠠᠴᡠᠨ ᠪᡝ ᠪᡠᠶᡝᠮᠪᡳ᠉ | 24. fudzi hendume, ambasa saisa, gisun de elhe, yabun de dacun be buyembi. | 24. 子曰 君子欲訥於言而敏於行 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡝᡵᡩᡝ᠋ᠮᡠ ᡝᠮᡨᡝ᠋ᠯᡳ ᠠᡴᡡ᠈ ᡠᡵᡠᠨᠠᡴᡡ ᡩ᠋ᡠ᠋ᠸᠠᠯᡳ ᠪᡳ᠉ | 25. fudzi hendume, erdemu emteli akū, urunakū duwali bi. | 25. 子曰 德不孤 必有鄰 |
| ᡶ᠋ᡠᡯᡳ᠌ ᡥᡝᠨ᠋ᡩᡠ᠋ᠮᡝ᠈ ᡝᠵᡝᠨ ᠪᡝ ᡠᡳ᠌ᠯᡝᡵᡝ ᡩ᠋ᡝ᠋ ᡩᠠᠯᡥᡳ ᠣᠴᡳ᠈ ᡠᡨ᠌ᡥᠠᡳ ᡤᡳᡵᡠᠴᡠᠨ ᠣᠮᠪᡳ᠉ ᡤᡠᠴᡠ ᡤᠠᡵᡤᠠᠨ ᡩ᠋ᡝ᠋ ᡩᠠᠯᡥᡳ ᠣᠴᡳ᠈ ᡠᡨ᠌ᡥᠠᡳ ᠠᠯᡩ᠋ᠠᠩᡤᠠ ᠣᠮᠪᡳ᠉ | 26. dzi io hendume, ejen be uilere de dalhi oci, uthai girucun ombi. gucu gargan de dalhi oci, uthai aldangga ombi. | 26. 子遊曰 事君數 斯辱矣 朋友數 斯疏矣 |